Follo tvinges til å halvere cupfesten
- Kjedelig for alle i Ski som hadde tenkt seg på kamp. Det var godt over 3.000 tilskuere her mot Vålerenga i fjor, og jeg tror det kunne kommet 5.000 til semifinalen. Det blir nok mange tilskuere bak gjerdene i svingen her, sier Geir Arne Foss, leder i Follos supporterklubb, Followers. VG Nett-leser:Er dessverre så sikker på RBK-seier at jeg kommer til å reise fra Bergen til Oslo og se finalen om Follo skulle flakse seg til en seier. Diskuter her! Redaksjonelt samarbeidSiden Follo Fotball i fjor høst tok steget opp i 1. divisjon er de som alle andre klubber i de to øverste divisjonene underlaget klubblisenskravene. Det betyr blant annet at Ski stadion er sertifisert, og at kun 2.016 mennesker får se Follos hjemmekamper. Follo-ledelsen tror selv rundt 5.000 tilskuere kunne tatt turen for å få med seg oppgjøret mot Rosenborg 22. september - kampen som beskrives som tidenes fotballbegivenhet i Ski. Taper penger - Vi kunne lett solgt dobbelt så mange billetter - minst, sier Glenn Arne Hansen - Follo-keeperen som også er ansatt i klubbens administrasjon sammen med kaptein Christian Petersen. Dugnadsklubben taper selvsagt mye penger på publikumsbegrensningen, og det ble en periode også vurdert å flytte semifinalen til Oslo og Bislett. NFF tillatter heller ikke at klubbene i de to øverste divisjonene setter opp midlertidige tribuner til slike enkeltkamper, men dersom Follo fortsatt hadde spilt i 2. divisjon kunne de blant annet plassert fansen på den store gressletta bak det ene målet. Les også: Follo vurderer å flytte semifinalen - 2. divisjonsklubben er ikke underlagt klubblisenskravene. Det er for så vidt riktig at Follo kunne sluppet inn flere tilskuere dersom de spilte der, sier arrangementskonsulent i NFF, Leif Ivar Akselvoll, til VG Nett. Salget starter i dag Follo Fotball legger ut 300 billetter for salg på Ski storsenter torsdag kveld. Av de 2.016 ledige plassene har Rosenborg krav på 10 prosent, mens 1. divisjonsklubbens samarbeidspartnere også skal ha sin andel. Totalt vil det være rundt 1.000 billetter Follo legger ut for salg på storsenteret i kommunen, og på internett. Les også: Follo-helten: - Det føles uvirkelig - Vi kan ikke gjøre annet enn å beklage, men jobber blant annet med muligheten for å sette opp flere storskjermer inne på stadionområdet. NFFs reglement er klart, og vi kan ikke annet enn å følge det. Selv om vi taper en del penger, gleder vi oss stort til denne kampen. Cupfest skal vi lage uansett, men dessverre ikke for alle, sier Glenn Arne Hansen.
Kun 2.016 mennesker får se Follos cupsemifinale mot Rosenborg, men dersom klubben fortsatt hadde spilt i 2. divisjon, kunne tett opp mot dobbelt så mange sluppet inn.